**Salgsbetingelser**

1. **Definisjoner**   
   A. NorgesGruppen Gavekort, heretter kalt Kortet, er en felles betegnelse for kort utstedt av NorgesGruppen Gavekort AS. Formålet med Kortet er å muliggjøre kjøp av varer for kunder som ønsker å handle i NorgesGruppen sine dagligvarebutikker.   
   B. Utsteder og selger av Kortet er NorgesGruppen Gavekort AS, org. nr. 914 313 015, postboks 300 Skøyen 0213 OSLO, tlf. 24 11 31 00, e-postadresse [gavekort@norgesgruppen.no](mailto:gavekort@norgesgruppen.no), heretter NorgesGruppen Gavekort.   
   C. Selskap eller person som har registrert kjøp av gavekortet er nedenfor kalt Kunde.
2. **Bestilling**   
   Bestilling av gavekort gjøres via [www.](http://www.)norgesgruppengavekort.no. Kunde kan velge om det skal bestilles ett eller flere Kort. Kunden velger verdien (heretter Verdien) på Kortet. Verdien på Kortet kan være fra 50 kr til 5 000 kr.
3. **Pris og betaling**   
   Total kjøpesum for Kortet er valgt Verdi på Kortet, jf. punkt 2, med tillegg av et eventuelle gebyrer, inkl. mva. I tillegg kommer fraktkostnader. For private Kunder må Kortet betales med bankkort, mens bedriftskunder kan velge mellom å betale med bankkort eller faktura.
4. **Levering**  
   Kortene sendes pr. post til oppgitt leveringsadresse eller digitalt til oppgitt e-postadresse etter at betaling er mottatt. Kortet mottas innen 7-9 virkedager.
5. **Aktivering og saldosjekk av Kortet**   
   Det fysiske Kortet må aktiviseres før bruk. Aktiveringskoden sendes på e-post til telefonnummer og/eller e-postadresse registrert ved bestilling. Aktivering gjøres på [www.](http://www.)norgesgruppengavekort.no. Saldoen på Kortet kan sjekkes i betalingsterminalene i butikken, samt på [www.](http://www.)norgesgruppengavekort.no.
6. **Bruk av kortet**   
   Kortet kan kun benyttes i de av NorgesGruppens dagligvarebutikker som til enhver tid er registrert på [www.norgesgruppengavekort.no](http://www.norgesgruppengavekort.no). Kortet har en gyldighet på ett år og fornyes ikke etter utløpsdato. For det fysiske Kortet kjøpt i butikk starter gyldighetstiden fra det tidspunktet gavekort blir kjøpt. For det fysiske Kortet kjøpt på nett starter gyldighetstiden fra den dagen Kortet blir aktivert, mens det digitale Kortet starter gyldighetstiden fra den dagen det digitale Kortet sendes på e-post.

Kortet kan kun benyttes til reelle kjøp, og ikke til kontantuttak. Kortet benyttes i butikkens kundevendte skanner ved bruk av QR-kode. Beløpet trekkes automatisk fra Kortets gjeldende saldo. Delbetaling med kontanter eller annet kort er også mulig dersom Kortets saldo ikke er tilstrekkelig. Kortet kan ikke brukes som premie i næringsdrivendes konkurranser uten skriftlig tillatelse fra NorgesGruppen Gavekort.

**Reklamasjoner**   
Reklamasjoner knyttet til Kortet rettes til NorgesGruppen Gavekort. Etter mottak av Kort er det Kundens ansvar å undersøke umiddelbart om leveransen er i samsvar med ordrebekreftelsen og om det ellers er feil eller mangler i leveransen. Eventuelle reklamasjoner på varer som er betalt med Kortet, skal rettes direkte til dagligvarebutikken hvor kjøpet er foretatt.

1. **Tap av kort**   
   Mistet kort refunderes ikke. Ved tap av kort kan Kunde kontakte NorgesGruppen Gavekort for å få Kortet sperret. Hvis et mistet kort kommer til rette, kan NorgesGruppen Gavekort åpne Kortet igjen.
2. **Behandling av personopplysninger**

Alle personopplysninger som registreres i forbindelse med kjøp og bruk av Kortet er underlagt personopplysningsloven. Opplysningene blir behandlet i henhold til lovverket og retningslinjer gitt av Datatilsynet, med NorgesGruppen Gavekort som behandlingsansvarlig. Se vår personvernerklæring på [www.nggk.no](http://www.nggk.no).

**NorgesGruppen Gavekort AS**   
Org.nr.: 914 313 015   
Adresse: Karenslyst Allé 12-14, 0278 Oslo   
Postadresse: Postboks 300 Skøyen, 0213 Oslo  
E-post: [gavekort@norgesgruppen.no](mailto:gavekort@norgesgruppen.no)